CELEX: 32016D0169
Language: mt
Date: 2016-02-05 00:00:00
Title: Deċiżjoni ta' Implimentazzjoni tal-Kummissjoni (UE) 2016/169 tal-5 ta' Frar 2016 li temenda d-Deċiżjoni 2010/221/UE fir-rigward ta' miżuri nazzjonali għall-prevenzjoni tal-introduzzjoni ta' ċertu mard fl-annimali akkwatiċi f'partijiet tal-Irlanda, tal-Finlandja, l-Iżvezja u r-Renju Unit (notifikata bid-dokument C(2016) 605) (Test b'rilevanza għaż-ŻEE)

9.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 32/158
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/169
   tal-5 ta' Frar 2016
   li temenda d-Deċiżjoni 2010/221/UE fir-rigward ta' miżuri nazzjonali għall-prevenzjoni tal-introduzzjoni ta' ċertu mard fl-annimali akkwatiċi f'partijiet tal-Irlanda, tal-Finlandja, l-Iżvezja u r-Renju Unit
   
      
         (notifikata bid-dokument C(2016) 605)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1), u b'mod partikolari l-Artikolu 43(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2010/221/UE (2) tippermetti li ċerti Stati Membri japplikaw restrizzjonijiet fuq it-tqegħid fis-suq u l-importazzjoni ta' kunsinni ta' annimali akkwatiċi biex tiġi evitata l-introduzzjoni ta' ċertu mard fit-territorju tagħhom, sakemm huma jkunu wrew li t-territorju tagħhom, jew ċerti żoni demarkati fit-territorju tagħhom, huma ħielsa minn dan il-mard jew sakemm, biex jiksbu dan il-ħelsien mill-mard, ikunu stabbilixxew programm ta' qerda jew ta' sorveljanza. Skont l-Artikolu 3(2) ta' din id-Deċiżjoni l-Istati Membri li għandhom programm approvat ta' eradikazzjoni għal waħda jew aktar minn dawk il-mardiet, ir-restrizzjonijiet dwar it-tqegħid fis-suq u l-importazzjoni fir-rigward ta' dak il-mard jistgħu japplikawha biss sal-31 ta' Diċembru 2015.
            
         
               (2)
            
            
               Id-Deċiżjoni 2010/221/UE tistipula li l-Istati Membri u partijiet tagħhom elenkati fl-Anness I tagħha għandhom jitqiesu ħielsa mill-mard elenkat fl-istess Anness. Barra minn hekk, din id-Deċiżjoni approvat il-programmi ta' eradikazzjoni adottati minn ċerti Stati Membri fir-rigward taż-żoni u l-mard elenkati fl-Anness II tagħha. Dik id-Deċiżjoni tapprova wkoll il-programmi ta' sorveljanza fir-rigward tal-ostreid herpes virus 1 μvar (OsHV-1μVar) adottati minn ċerti Stati Membri fir-rigward taż-żoni stabbiliti fl-Anness III tagħha.
            
         
               (3)
            
            
               F'konformità mal-Artikolu 43 tad-Direttiva 2006/88/KE, il-Finlandja ippreżentat applikazzjoni lill-Kummissjoni dwar l-approvazzjoni ta' restrizzjonijiet dwar it-tqegħid fis-suq u l-importazzjoni ta' kunsinni tal-annimali akkwatiċi sabiex l-alfavirus tas-salmonidi (SAV) ma jidħolx fil-partijiet kontinentali tat-territorju tagħha. Il-ġustifikazzjoni ewlenija tal-Finlandja għal din it-talba kienet li fi speċijiet suxxettibbli l-SAV jista' jikkawża mard tal-ħut serju bħall-marda tal-Frixa (PD) u l-marda tal-Irqad (SD). Dawn il-mardiet huma trażmessi faċilment u barra minn hekk jikkawżaw telf sostanzjali b'mod partikolari f'farms li jkabbru s-Salamun tal-Atlantiku (Salmo salar). Barra minn hekk, il-popolazzjonijiet tat-trota qawsalla (Oncorhynchus mykiss) u tat-trota kannella (Salmo trutta) jistgħu jiġu affettwati ħażin ħafna wkoll. Il-produzzjoni annwali Finlandiża ta' dawk l-ispeċijiet kemm għall-produzzjoni tal-ikel u kif ukoll għall-istokkjar mill-ġdid, hija sostanzjali. Għalhekk hemm bżonn li dawk l-ispeċijiet ikunu protetti mill-introduzzjoni tal-SAV.
            
         
               (4)
            
            
               Fil-Kodiċi tas-Saħħa tal-Annimali Akkwatiċi (il-Kodiċi Akkwatiku) tal-Organizzazzjoni Dinjija għas-Saħħa tal-Annimali (OIE), l-infezzjoni bl-SAV hija deskritta bħala infezzjoni b'kull sottotip tas-SAV tal-ġeneru Alphavirus tal-familja Togaviridae. Mill-2014 infezzjonijiet ta' dan it-tip iridu jiġu nnotifikati lill-OIE u l-metodi dijanjostiċi għad-detezzjoni u l-identifikazzjoni tal-patoġenu huma stabbiliti fil-Manwal għat-Testijiet Dijanjostiċi għal Annimali Akkwatiċi (il-Manwal akkwatiku tal-OIE). Barra minn hekk, fil-Kodiċi Akkwatiku hemm rakkomandazzjonijiet speċifiċi ta' kif għandu jinżamm stat ta' ħelsien mill-marda tal-SAV, u dwar l-importazzjoni u t-tranżitu ta' annimali akkwatiċi u prodotti tagħhom minn pajjiż li mhuwiex iddikjarat ħieles minn infezzjonijiet tal-SAV.
            
         
               (5)
            
            
               Il-Finlandja pprovdiet informazzjoni li tiddeskrivi s-sistema tagħha ta' kontroll u ta' notifika obbligatorja tal-mard tal-annimali akkwatiċi, u barra minn hekk iddeskriviet l-iskemi ta' sorveljanza li hija diġà għandha fis-seħħ biex ikun hemm dokumentazzjoni dwar liema partijiet kontinentali tal-Finlandja huma ħielsa mill-SAV. Dik l-informazzjoni, filwaqt li tikkonferma li s-sorveljanza passiva dwar l-SAV ilha ssir minn mindu din il-marda bdiet tiġi nnotifikata f'konformità mal-leġiżlazzjoni Finlandiża tal-2010 u li saret ukoll sorveljanza mmirata fuq perjodu ta' sentejn, mill-2013 sal-2014, fiż-żewġ każijiet bl-użu ta' metodi dijanjostiċi skont il-Manwal Akkwatiku tal-OIE, tappoġġa wkoll il-valutazzjoni li l-partijiet kontinentali tal-Finlandja huma ħielsa mill-SAV.
            
         
               (6)
            
            
               Barra minn hekk il-Finlandja ipprovdiet informazzjoni fejn iddeskriviet is-sitwazzjoni epidemjoloġika tal-SAV f'żoni fejn jinġabar l-ilma li huma kondiviżi man-Norveġja, mal-Iżvezja u mar-Russja u l-miżuri ta' bijosigurtà li hija għandha fis-seħħ biex jiġi evitat kull trasferiment possibli tal-SAV miż-żoni kostali għaż-żoni kontinentali tal-Finlandja. Din l-informazzjoni turi li l-miżuri fis-seħħ huma f'konformità mar-rakkomandazzjonijiet tal-OIE, u tappoġġja wkoll l-assigurazzjoni tal-Finlandja li l-partijiet kontinentali tagħha jistgħu jitqiesu li huma ħielsa mill-SAV.
            
         
               (7)
            
            
               Abbażi tar-rikonoxximent tal-OIE li l-SAV huwa marda serja li taffettwa xi wħud mill-ispeċijiet tas-salmonidi u abbażi tal-informazzjoni mogħtija mill-Finlandja dwar l-istatus attwali tas-saħħa fir-rigward tal-SAV u l-impatt ekonomiku u ekoloġiku possibbli jekk l-SAV jiġi introdott fil-partijiet kontinentali tal-Finlandja, huwa tajjeb jekk tiġi approvata l-applikazzjoni ta' ċerti restrizzjonijiet dwar it-tqegħid fis-suq u dwar l-importazzjoni skont l-Artikolu 43 tad-Direttiva 2006/88/KE biex l-introduzzjoni ta' dan il-virus tiġi evitata. Konsegwentement, l-alfavirus tas-salmonidi (SAV) għandu jiġu elenkat fl-Anness I tad-Deċiżjoni 2010/221/UE għall-partijiet kontinentali tat-territorju tal-Finlandja.
            
         
               (8)
            
            
               Ir-Renju Unit huwa elenkat fl-Anness I tad-Deċiżjoni 2010/221/UE flimkien mat-territorju tal-Gran Brittanja, minbarra l-Bajja ta' Whitstable f'Kent, l-Estwarju ta' Blackwater u x-Xmara Crouch f'Essex u l-Port ta' Poole f'Dorset bħala ħieles mill-OsHV-1μVar.
            
         
               (9)
            
            
               Ir-Renju Unit innotifika lill-Kummissjoni li OsHV- 1μVar reċentement instab fix-Xmara Roach f'Essex u f'żona barra l-Bajja ta' Whitstable fil-kosta tat-tramuntana ta' Kent. Barra minn dan, b'riżultat ta' evalwazzjoni epidemjoloġika wara d-detezzjoni fix-Xmara Roach, il-kompartiment li mhuwiex ħieles mill-mard f'Essex huwa estiż biex jinkorpora l-kompartiment li mhuwiex ħieles mill-mard fi Blackwater u fix-Xmara Colne. Fl-aħħar nett, ir-Renju Unit innotifika d-detezzjoni ta' OsHV-1μVar fix-xmara Teign f'Devon. Dawk iż-żoni, għalhekk, ma għandhomx jibqgħu jiġu rikonoxxuti bħala ħielsa minn dik il-marda. Id-demarkazzjonijiet ġeografiċi għat-territorju tar-Renju Unit rikonoxxuti bħala ħielsa mill-OsHV-1μVar għandhom jiġu emendati skont dan.
            
         
               (10)
            
            
               Il-parti kontinentali tat-territorju tal-Iżvezja hija elenkati fl-Anness II tad-Deċiżjoni 2010/221/UE bħala territorju bi programm approvat ta' eradikazzjoni tal-mard batteriku tal-kliewi (BKD). Bl-istess mod, il-partijiet kostali tat-territorji tal-Iżvezja huma elenkati f'dak l-Anness bi programm approvat ta' eradikazzjoni fir-rigward tan-nekrożi tal-frixa infettiva (IPN).
            
         
               (11)
            
            
               Il-Kummissjoni rċeviet rapport mill-Iżvezja li għal dawn l-aħħar tliet snin ta' sorveljanza f'żoni suġġetti għal programm ta' eradikazzjoni approvat, instab li ħames farms irriżultaw pożittivi fir-rigward tal-BKD. Dawk il-farms bħalissa qed jiġu soġġetti għal miżuri ta' kontroll u ta' eradikazzjoni sabiex jiġi stabbilit stat ta' ħelsien mill-mard. Sabiex issegwi dawn l-irziezet u biex tkun tista' tagħmel evalwazzjoni ġenerali tal-programm BKD kollu, l-Iżvezja talbet estensjoni tal-perjodu fejn hija tkun tista' tapplika għal restrizzjonijiet dwar it-tqegħid fis-suq u l-importazzjoni fir-rigward ta' dik il-marda kif stabbilit fid-Deċiżjoni 2010/221/UE. Fid-dawl tar-riżultati tal-programm estensjoni ta' dan it-tip hija xierqa.
            
         
               (12)
            
            
               Fir-rigward tan-IPN, kemm il-Finlandja kif ukoll l-Iżvezja qabel kienu talbu lill-Kummissjoni għal evalwazzjoni tal-approċċ u tal-kamp ta' applikazzjoni ulterjuri għall-programmi ta' sorveljanza u ta' eradikazzjoni għal dik il-marda. Fil-qagħda kurrenti, id-definizzjoni tan-IPN tinkludi l-ġenogruppi kollha tan-IPN. Ir-razez tal-ġenogrupp 5 tal-virus tan-IPN biss huma magħrufa li jikkawżaw mewt u mard kliniku fis-salmonidi mrobbija fl-Ewropa. Għalhekk ġenogruppi oħra ma għandhomx jiġu inklużi f'dawn il-programmi ta' eradikazzjoni. Deċiżjoni dwar din il-kwistjoni, madankollu, tista' ssir biss fuq il-bażi ta' evalwazzjoni xjentifika komprensiva. S'issa ma twetqittx evalwazzjoni ta' dan it-tip. Sakemm titlesta din l-evalwazzjoni, ikun xieraq li l-programm ta' eradikazzjoni tan-IPN tal-Iżvezja li għadu għaddej jiġi estiż u kif ukoll il-possibbiltà li japplikaw għal restrizzjonijiet fuq it-tqegħid fis-suq u fuq l-importazzjoni kif stipulat fid-Deċiżjoni 2010/221/UE.
            
         
               (13)
            
            
               L-evalwazzjonijiet dwar mard trażmissibbli tal-annimali li jistgħu jkunu soġġetti għal miżuri nazzjonali se jitwettqu mill-Kummissjoni fi ħdan il-qafas tal-leġiżlazzjoni l-ġdida prevista tal-Unjoni dwar saħħet l-annimali. Fid-dawl ta' dan huwa xieraq li jiġi estiż il-limitu ta' żmien stabbilit fl-Artikolu 3(2) tad-Deċiżjoni 2010/221/UE għal awtorizzazzjoni biex japplikaw ċerti miżuri nazzjonali sakemm dawn l-evalwazzjonijiet jiġu konklużi u l-leġiżlazzjoni l-ġdida tal-Unjoni dwar l-annimali tidħol fis-seħħ, li huwa previst għall-2021.
            
         
               (14)
            
            
               L-Anness III tad-Deċiżjoni 2010/221/UE jelenka seba' kompartimenti fit-territorji tal-Irlanda li għandhom programm approvat ta' sorveljanza fir-rigward tal-OsHV-1 μ Var. L-Irlanda reċentement infurmat lill-Kummissjoni li l-OsHV-1μVar instab fil-Bajja ta' Gweebara (il-Kompartiment 2) u fil-Bajja ta' Kenmare (il-Kompartiment 7). Konsegwentement dawk il-kompartimenti għandhom jitneħħew miż-żoni elenkati fl-Anness III.
            
         
               (15)
            
            
               L-Irlanda ippreżentat dikjarazzjoni ulterjuri ta' ħelsien mill-mard fir-rigward tal-OsHV-1μVar għall-bqija tal-ħames kompartimenti elenkati fl-Anness III tad-Deċiżjoni 2010/221/UE u għal Kompartiment A ġdid: Il-Mafqas tal-Bajja ta' Tralee. Id-dikjarazzjoni tikkonforma mar-rekwiżiti għal dikjarazzjoni ta' ħelsien minn mard stabbiliti fid-Direttiva 2006/88/KE. Għaldaqstant il-kompartimenti tat-territorju tal-Irlanda li ġejjin: Il-kompartiment 1: Il-Bajja ta' Sheephaven, il-Kompartiment 3: Il-Bajjiet ta' Killala, Broadhaven u Blacksod, il-Kompartiment 4: Il-Bajja ta' Streamstown, il-Kompartiment 5: Il-Bajjiet ta' Bertraghboy u Galway, il-Kompartiment 6: Il-Bajja ta' Poulnashaary Bay u l-Kompartiment A: Il-Mafqas tal-Bajja ta' Tralee għandu jiġi kkunsidrat bħala ħieles mill-OsHV-1μVar u konsegwentement elenkat fl-Anness I tad-Deċiżjoni 2010/221/UE.
            
         
               (16)
            
            
               Hekk kif id-dikjarazzjoni mill-Irlanda turi li l-ħames kompartimenti kollha li għad fadal elenkati fl-Anness III tad-Deċiżjoni 2010/221/UE huma ħielsa mill-mard, il-programm ta' sorveljanza OsHV-1μVar għal dimostrazzjoni ta' ħelsien minn mard kif indikat f'dak l-Anness ma jibqax japplika aktar għal dawn il-kompartimenti. Għalhekk, l-entrata għall-Irlanda fl-Anness III għandha titħassar.
            
         
               (17)
            
            
               L-Artikolu 3(2) tad-Deċiżjoni 2010/221/UE jillimita l-awtorizzazzjoni biex jiġu applikati ċerti mizuri nazzjonali skont l-Artikolu 43 tad-Direttiva 2006/88/KE fil-ħin sal-31 ta' Diċembru 2015. Sabiex jiġu evitati l-ostakoli fl-applikazzjoni ta' dawn il-miżuri, l-emendi proposti għandhom japplikaw sa mill-1 ta' Jannar 2016.
            
         
               (18)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Fl-Artikolu 3(2) tad-Deċiżjoni 2010/221/UE, id-data l-“31 ta' Diċembru 2015” tinbidel bid-data l-“1 ta' Lulju 2021”.
   Artikolu 2
   L-Annessi I, II u III tad-Deċiżjoni 2010/221/UE jinbidlu bit-test fl-Anness ta' din id-Deċiżjoni.
   Artikolu 3
   Din id-Deċiżjoni tibda tapplika mill-1 ta' Jannar 2016.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, il-5 ta' Frar 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 328, 24.11.2006, p. 14.
   
      (2)  Id-Deċiżjoni tal-Kummissjoni 2010/221/UE tal-15 ta' April 2010 li tapprova miżuri nazzjonali biex jiġi limitat l-impatt ta' ċertu mard fl-annimali tal-akkwakultura u annimali akkwatiċi selvaġġi f'konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).
   
      ANNESS
      Id-Deċiżjoni 2010/221/UE hija emendata kif ġej:
      
                  (1)
               
               
                  L-Anness I għad-Deċiżjoni 2010/221/UE huwa mibdul bit-test li ġej:
                  
                     “ANNESS I
                     
                        L-Istati Membri u ż-żoni meqjusa ħielsa mill-mard elenkati fit-tabella u approvati biex jieħdu miżuri nazzjonali biex jevitaw l-introduzzjoni ta' dak il-mard skont l-Artikolu 43(2) tad-Direttiva 2006/88/KE
                     
                     
                                 Il-marda
                              
                              
                                 L-Istat Membru
                              
                              
                                 Il-kodiċi
                              
                              
                                 Id-demarkazzjoni ġeografika taż-żona b'miżuri nazzjonali approvati
                              
                           
                                 Il-viremija tar-rebbiegħa tal-karpjun (SVC)
                              
                              
                                 Id-Danimarka
                              
                              
                                 DK
                              
                              
                                 It-territorju kollu
                              
                           
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 L-Ungerija
                              
                              
                                 HU
                              
                              
                                 It-territorju kollu
                              
                           
                                 Il-Finlandja
                              
                              
                                 FI
                              
                              
                                 It-territorju kollu
                              
                           
                                 L-Iżvezja
                              
                              
                                 SE
                              
                              
                                 It-territorju kollu
                              
                           
                                 Ir-Renju Unit
                              
                              
                                 UK
                              
                              
                                 It-territorju kollu tar-Renju Unit
                                 It-territorji ta' Guernsey, Jersey u l-Isle of Man
                              
                           
                                 Il-marda tal-kliewi batterika (BKD)
                              
                              
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 Ir-Renju Unit
                              
                              
                                 UK
                              
                              
                                 It-territorju tal-Irlanda ta' Fuq
                                 It-territorji ta' Guernsey, Jersey u l-Isle of Man
                              
                           
                                 In-nekrożi pankreatika infettiva (IPN)
                              
                              
                                 Il-Finlandja
                              
                              
                                 FI
                              
                              
                                 Il-partijiet kontinentali tat-territorju
                              
                           
                                 L-Iżvezja
                              
                              
                                 SE
                              
                              
                                 Il-partijiet kontinentali tat-territorju
                              
                           
                                 Ir-Renju Unit
                              
                              
                                 UK
                              
                              
                                 It-territorju tal-Isle of Man
                              
                           
                                 Ġirodattilożi Gyrodactylus salaris (GS)
                              
                              
                                 L-Irlanda
                              
                              
                                 IE
                              
                              
                                 It-territorju kollu
                              
                           
                                 Il-Finlandja
                              
                              
                                 FI
                              
                              
                                 Iż-żoni tal-ġbir tal-ilma ta' Tenojoki u Näätämöjoki; iż-żoni tal-ġbir tal-ilma tal-Paatsjoki, tat-Tuulomajoki, u tal-Uutuanjoki għandhom jitqiesu bħala żoni ta' lqugħ
                              
                           
                                 Ir-Renju Unit
                              
                              
                                 UK
                              
                              
                                 It-territorju kollu tar-Renju Unit
                                 It-territorji ta' Guernsey, Jersey u l-Isle of Man
                              
                           
                                 L-ostreid herpesvirus 1 μνar (OsHV-1 μVar)
                              
                              
                                 L-Irlanda
                              
                              
                                 IE
                              
                              
                                 Il-kompartiment 1: Il-Bajja ta' Sheephaven
                                 Il-kompartiment 3: Il-Bajjiet ta' Killala, Broadhaven u Blacksod
                                 Il-kompartiment 4: Il-Bajja ta' Streamstown
                                 Il-kompartiment 5: Il-Bajjiet ta' Bertraghboy u Galway
                                 Il-kompartiment 6: Il-Bajja ta' Poulnasharry
                                 Il-kompartiment A: Il-mafqas tal-Bajja ta' Tralee.
                              
                           
                                 Ir-Renju Unit
                              
                              
                                 UK
                              
                              
                                 It-territorju tal-Gran Brittanja, minbarra x-Xmara Roach, ix-Xmara Crouch u l-Estwarju ta' Blackwater u x-Xmara Colne f'Essex, il-kosta ta' North Kent, il-Port ta' Poole f'Dorset u x-Xmara Teign f'Devon
                                 It-territorju tal-Irlanda ta' Fuq, minbarra l-bajjiet ta' Dundrum u Killough, Lough Foyle, Carlingford Lough u Strangford Lough
                                 It-territorju ta' Guernsey
                              
                           
                                 Infezzjoni bl-alfavirus tas-salmonidi (SAV)
                              
                              
                                 Il-Finlandja
                              
                              
                                 FI
                              
                              
                                 Il-partijiet kontinentali tat-territorju”
                              
                           
               
            
                  (2)
               
               
                  L-Anness III għad-Deċiżjoni 2010/221/UE huwa mibdul bit-test li ġej:
                  
                     “ANNESS III
                     
                        L-Istati Membri u ż-żoni bi programmi ta' sorveljanza fir-rigward tal-ostreid herpes virus 1μνar (OsHV-1μVar), u li huma approvati sabiex jieħdu miżuri nazzjonali għall-kontroll ta' din il-marda skont l-Artikolu 43(2) tad-Direttiva 2006/88/KE
                     
                     
                                 Il-marda
                              
                              
                                 L-Istat Membru
                              
                              
                                 Il-kodiċi
                              
                              
                                 Id-demarkazzjoni ġeografika taż-żona b'miżuri nazzjonali approvati (Stati Membri, żoni u kompartimenti)”